Odporúčanie pre rozhodnutia Rady ktoré Komisiu splnomocňuje viesť rokovania o podmienkach pristúpenia Spoločenstva k Dohode Európskej hospodárskej komisie Organizácie spojených národov (UN-ECE), ktorá sa týka prijatia jednotných podmienok pravidelných technických kontrol kolesových vozidiel a vzájomného uznávania takýchto kontrol (vo Viedni 13. novembra 1997) {SEC(2004)1056} /* SEK/2004/1067 v konečnom znení */





Brusel, 08.09.2004 SEC(2004) 1067 konečná verzia Odporúčanie pre ROZHODNUTIA RADY ktoré Komisiu splnomocňuje viesť rokovania o podmienkach pristúpenia Spoločenstva k Dohode Európskej hospodárskej komisie Organizácie spojených národov (UN-ECE), ktorá sa týka prijatia jednotných podmienok pravidelných technických kontrol kolesových vozidiel a vzájomného uznávania takýchto kontrol (vo Viedni 13. novembra 1997) {SEC(2004)1056} (predložené Komisiou) 1. Všeobecné informácie k prípadu Dohoda Európskej hospodárskej komisie OSN z roku 1958 týkajúca sa technických požiadaviek na kolesové vozidlá, ku ktorej Spoločenstvo pristúpilo 24. marca 1998, bola navrhnutá za účelom vytvorenia jednotných technických predpisov pre typové schvaľovanie a konštrukciu nových vozidiel. Cieľom Dohody Európskej hospodárskej komisie OSN o kontrole vozidiel z roku 1997 je stanoviť pravidlá pravidelných technických kontrol kolesových vozidiel prihlásených alebo používaných na území zmluvných strán tejto dohody. Oblasti pôsobnosti Dohody o kontrole vozidiel podliehajú činnosti Spoločenstva. Spadajú do pôsobnosti smernice Rady 96/96/ES o aproximácii právnych predpisov členských štátov o kontrole technického stavu motorových vozidiel a ich prípojných vozidiel, zmenenej a doplnenej smernicou 2001/11/ES (funkčné testovanie obmedzovačov rýchlosti úžitkových vozidiel) a smernicou 2003/27/ES (testovanie výfukových emisií motorových vozidiel). Tieto smernice stanovujú minimálne požiadavky. Niektoré členské štáty ich prekračujú. Zatiaľ k Dohode o kontrole vozidiel pristúpilo sedem krajín: Estónsko, Holandsko, Fínsko, Maďarsko, Rumunsko, Ruská federácia a Bulharsko. Článok 4 dohody z roku 1997 stanovuje, že k Dohode o kontrole vozidiel môžu pristúpiť regionálne organizácie hospodárskej integrácie, ktorým členské štáty predali právomoci v oblastiach, ktorých sa dohoda týka vrátane právomoci robiť záväzné rozhodnutia, ktoré budú pri výslovnom odkaze na Spoločenstvo pre ich členské krajiny záväzné. Pristúpením EÚ k Dohode o kontrole vozidiel získa Spoločenstvo 25 z celkového počtu 28 hlasov, pričom všetky ostatné podmienky zostanú zachované. 2. Výkon právomocí v oblasti kontroly technického stavu vozidiel na cestnú premávku Dohoda o kontrole vozidiel z roku 1997 patrí do pôsobnosti pracovnej skupiny 29 Európskej hospodárskej komisie OSN, ktorá je pomocným orgánom Výboru pre vnútrozemskú prepravu EHK OSN a do ktorej pôsobnosti tiež spadá Dohoda o konštrukcii vozidiel z roku 1958. 3. ROKOVANIE Aby bola dohoda v súlade s právnymi predpismi EÚ, niektoré klauzuly Dohody o kontrole vozidiel je potrebné upraviť alebo objasniť. Predovšetkým dva aspekty dohody si budú vyžadovať úpravu alebo objasnenie. Aby sa vyjasnila koncepcia vzájomného uznávania osvedčení o technickej spôsobilosti a tým obmedzil rozsah vo veci slobodného pohybu vozidiel v rámci územia EÚ, mal by sa zmeniť a doplniť článok 1 a článok 12. Dohoda o kontrole vozidiel by nemala umožňovať, aby bolo vozidlu vydané iné osvedčenie o technickej spôsobilosti ako je to, ktoré bolo vydané na území zmluvnej strany, kde je prihlásené, pokiaľ však medzi zmluvnými stranami, kde je vozidlo prihlásené a testované, neexistuje dvojstranná dohoda. V predpise č. 1 dohody sa tiež nachádzajú body obsahujúce technické podrobnosti, ktoré bude treba zmeniť, t.j. vymazať skúšobné požiadavky týkajúce sa klimatizácie a chladiacich sústav aspoň dovtedy, pokým nebudú vypracované a schválené prijateľné skúšobné postupy. Niektoré z požadovaných zmien potrebných na to, aby Dohoda o kontrole vozidiel bola v súlade s právnymi predpismi EÚ, sa v skutočnosti už implementujú. Komisia počas rokovaní ako aj v momente pristúpenia k dohode vyhlási, že klauzuly dohody, ktoré nie sú úplne v súlade s právnymi predpismi EÚ, sa nebudú uplatňovať (pozri rokovacie smernice v prílohe). Pokiaľ je to potrebné, menšie úpravy je možné vykonať po pristúpení Spoločenstva k dohode. Hlasy, ktorými bude Spoločenstvo v rámci pracovnej skupiny 29 disponovať, mu umožnia výraznejšie ovplyvňovať budúci vývoj. Je podstatné, že Spoločenstvo k Dohode o kontrole vozidiel pristúpi za tým účelom, aby sa z pohľadu Spoločenstva zaistila súdržnosť medzi skúšobnými normami technickej spôsobilosti vozidiel a typovým schvaľovaním, ktoré spadajú do pôsobnosti pracovnej skupiny 29 Európskej hospodárskej komisie OSN. Komisia na základe týchto údajov Rade odporúča, aby Komisiu splnomocnila: - na rokovania o dohode týkajúcej sa čo najskoršieho pristúpenia Spoločenstva k Dohode o kontrole vozidiel; - vedenie rokovaní, pri ktorých bude Komisia viesť konzultácie s osobitným poradným výborom, ktorý vymenuje Rada a v súlade s rokovacími smernicami uvedenými v prílohe. PRÍLOHARokovacie smernice 1. Cieľom rokovaní je Európskemu spoločenstvu umožniť čo najskoršie pristúpenie k Dohode Európskej hospodárskej komisie OSN o kontrole vozidiel. 2. Komisia počas rokovaním musí predovšetkým: - zaistiť, aby pri uplatnení článku 4 ods. 1 Dohody o kontrole vozidiel, v oblastiach v rámci pôsobnosti Spoločenstva, Spoločenstvo hlasovalo počtom hlasov, ktorý zodpovedá počtu jeho členských štátov, ktoré sú členmi Európskej hospodárskej komisie; - vyhlásiť, že v súlade s článkom 2 ods. 4 Dohody o kontrole vozidiel, Spoločenstve nebude uplatňovať - ustanovenie článku 1 týkajúceho sa vzájomného uznávania (angl. reciprocal recognition ; formulácia, ktorú právne predpisy Spoločenstva používajú je mutual recognition ) kontrol vykonaných jeho členskými štátmi; - článok 12 Dohody o kontrole vozidiel, ktorý uvádza, že predbežnou podmienkou technických kontrol vykonaných orgánmi technickej kontroly v mene iného členského štátu je dvojstranná dohoda; a - predpis č. 1 týkajúci sa jednotných ustanovení pravidelných technických kontrol kolesových vozidiel so zreteľom na ochranu životného prostredia; pokiaľ úplne nebudú v súlade s právnymi predpismi Spoločenstva. - stanoviť, že si Spoločenstvo vyhradzuje právo kedykoľvek v zhode s článkom 2 ods. 2 Dohody o kontrole vozidiel vyhlásiť, že určitý(é) predpis(y) nachádzajúci(e) sa v prílohe k dohode nebude uplatňovať; - vyhlásiť, že sa necíti viazané článkom 8 Dohody o kontrole vozidiel, ktorý sa týka rozhodovania sporov medzi dvoma alebo viacerými zmluvnými stranami.